**ΠΡΟΚΗΡΥΞΗ ΔΙΑΓΩΝΙΣΜΟΥ Αρ. ΥΚΑ 7/2015 ΓΙΑ ΤΗ ΜΙΣΘΩΣΗ ΥΠΗΡΕΣΙΩΝ ΔΕΚΑ ΦΥΣΙΚΩΝ ΠΡΟΣΩΠΩΝ ΣΤΟΝ ΚΛΑΔΟ ΓΙΑ ΠΛΕΟΝΑΖΟΝ ΠΡΟΣΩΠΙΚΟ ΤΩΝ ΥΠΗΡΕΣΙΩΝ ΚΟΙΝΩΝΙΚΩΝ ΑΣΦΑΛΙΣΕΩΝ**

Οι Υπηρεσίες Κοινωνικών Ασφαλίσεων ενδιαφέρονται για τη μίσθωση υπηρεσιών δέκα φυσικών προσώπων, στον Κλάδο για Πλεονάζον Προσωπικό, για περίοδο 6 μηνών, ως καθορίζεται στη συνημμένη «Συμφωνία Μίσθωσης Υπηρεσιών» και προσκαλεί φυσικά πρόσωπα, τα οποία διαθέτουν τα απαραίτητα προσόντα, ως καθορίζονται κατωτέρω, να υποβάλουν εκδήλωση ενδιαφέροντος.

**Α.  Αντικείμενο Υπηρεσιών**

* Εξέταση αιτήσεων και απόφαση σχετικά με το αν ο τερματισμός της απασχόλησης οφείλεται σε λόγους πλεονασμού.
* Υπολογισμός του ποσού πληρωμής λόγω πλεονασμού.
* Καταχώρηση και αρχειοθέτηση εγγράφων που αφορούν τις αιτήσεις για πληρωμή λόγω πλεονασμού.
* Προσφορά οποιωνδήποτε άλλων υπηρεσιών τυχόν ζητηθούν από τον Διευθυντή Υπηρεσιών Κοινωνικών Ασφαλίσεων ή/και από δεόντως εξουσιοδοτημένο αντιπρόσωπο του και οι οποίες είναι σχετικές με την εφαρμογή της περί Τερματισμού Απασχολήσεως νομοθεσίας.

**Β. Απαραίτητα Προσόντα**

α) Πανεπιστημιακό δίπλωμα ή τίτλος ή ισότιμο προσόν.

β) Προηγούμενη πείρα διάρκειας τουλάχιστον πέντε μηνών στον Κλάδο για Πλεονάζον Προσωπικό των Υπηρεσιών Κοινωνικών Ασφαλίσεων.

**Γ. Παροχή Χώρου Εργασίας**

Η Κυβέρνηση αναλαμβάνει να διαθέσει στο πρόσωπο κατάλληλο γραφειακό χώρο στα Κεντρικά Γραφεία των Υπηρεσιών Κοινωνικών Ασφαλίσεων, Λεωφόρος Βύρωνος 7, 1465 Λευκωσία ή σε άλλο κατάλληλο χώρο που θα υποδειχθεί από τις Υπηρεσίες Κοινωνικών Ασφαλίσεων.

**Ε. Υποβολή αίτησης και προθεσμίες**

Οι ενδιαφερόμενοι θα πρέπει να υποβάλλουν, εντός αποκλειστικής προθεσμίας οκτώ (8) ημερών από την επόμενη της δημοσίευσης της παρούσας προκήρυξης στην ιστοσελίδα των Υπηρεσιών Κοινωνικών Ασφαλίσεων ή μέχρι τις **15 Σεπτεμβρίου 2015**, ΕΚΔΗΛΩΣΗ ΕΝΔΙΑΦΕΡΟΝΤΟΣ για την παροχή υπηρεσιών φυσικού προσώπου στις Υπηρεσίες Κοινωνικών Ασφαλίσεων, είτε μέσω συστημένου ταχυδρομείου στη διεύθυνση των Υπηρεσιών Κοινωνικών Ασφαλίσεων ( Λεωφόρος Βύρωνος 7, 1465 Λευκωσία), αναγράφοντας ευκρινώς στο φάκελο «Παροχή Υπηρεσιών στον Κλάδο για Πλεονάζον Προσωπικό», είτε ιδιοχείρως, στα Κεντρικά Γραφεία των Υπηρεσιών Κοινωνικών Ασφαλίσεων στην Λευκωσία, έναντι απόδειξης παραλαβής.

**ΣΤ. Δικαιολογητικά Συμμετοχής**

 Η αίτηση πρέπει ΑΠΑΡΑΙΤΗΤΑ να συνοδεύεται από τα κάτωθι δικαιολογητικά:

α) Αντίγραφο πανεπιστημιακού διπλώματος ή τίτλου.

β) Βεβαίωση σχετική με προηγούμενη πείρα στις Υπηρεσίες Κοινωνικών Ασφαλίσεων.

γ) Βιογραφικό Σημείωμα.

δ)Φωτοτυπία του Δελτίου Ταυτότητας.

 Σημειώσεις:

Στην αίτηση του ο κάθε ενδιαφερόμενος θα πρέπει να επισυνάπτει όλα τα απαιτούμενα από την προκήρυξη δικαιολογητικά. Αν αυτά δεν προσκομισθούν, τότε ο υποψήφιος θα τίθεται εκτός διαδικασίας και η αίτηση του θα απορρίπτεται. Αντικατάσταση της αιτήσεως ή διόρθωση αυτής ή συμπλήρωση τυχόν ελλειπόντων δικαιολογητικών επιτρέπεται μόνον μέχρι τη λήξη της προθεσμίας υποβολής των αιτήσεων.

Πρωτότυπα ή επικυρωμένα αντίγραφα των τίτλων σπουδών και βεβαιώσεων να παρουσιαστούν, εφόσον ζητηθούν για έλεγχο.

**ΣΤ. Επιτροπή Επιλογής- Διαδικασία**

 Η επιλογή των 10 φυσικών προσώπων που θα προσληφθούν για τις ανάγκες του Κλάδου για Πλεονάζον Προσωπικό, μεταξύ των υποψηφίων, θα γίνει από πενταμελή Επιτροπή, που θα συστήσει ο Διευθυντής Υπηρεσιών Κοινωνικών Ασφαλίσεων και η οποία θα απαρτίζεται από το Διευθυντή Υπηρεσιών Κοινωνικών Ασφαλίσεων, τρεις Ανώτερους Λειτουργούς Κοινωνικών Ασφαλίσεων και τον Προϊστάμενο του Κλάδου για Πλεονάζον Προσωπικό, η οποία θα εξετάσει τις αιτήσεις και τα δικαιολογητικά των υποψηφίων, σύμφωνα με την παρούσα προκήρυξη, και θα καλέσει σε ατομική συνέντευξη τους προσοντούχους αιτητές, προκειμένου να καταλήξει στην απόφαση της. Για το σχηματισμό της κρίσης της κατά την ατομική συνέντευξη η επιτροπή θα λάβει υπόψη της, την προσωπικότητα του υποψηφίου, την επιστημονική του κατάρτιση, και την εξειδίκευση του.

Οι επιλεγέντες υποψήφιοι θα κληθούν να υπογράψουν τη «Συμφωνία Μίσθωσης Υπηρεσιών», αντίγραφο της οποίας επισυνάπτεται στην παρούσα προκήρυξη. Με την υποβολή της ΕΚΔΗΛΩΣΗΣ ΕΝΔΙΑΦΕΡΟΝΤΟΣ, ο υποψήφιος αποδέχεται τους όρους της εν λόγω Συμφωνίας, σε περίπτωση που επιλεγεί, και αναλαμβάνει όπως προσέλθει, εντός προθεσμίας ΕΠΤΑ (7) ημερών από την ημερομηνία που θα παραλάβει σχετική πρόσκληση, για την υπογραφή της σχετικής Συμφωνίας.